Kumithira (kwa ŵanthu)

Kumithira (panji kuti kusoŵera, panjiso kuti kugunda, panjiso kugonana) ni mlimo wa ŵanthu wa kugonana uwo kanandi ukukhwaskana na kuŵika na kutunga mwakuwelezga-welezga nkhule ya mwanalume mukati mwa choli cha mwanakazi kuti ŵakondwe panji kubaba ŵana, panjiso vyose viŵiri. Ichi chikumanyikwaso kuti kugonana kwa choli na nkhule. Kugonana kulikumanyikwa na ŵanthu kufuma nyengo za mwaka, ndipo kwaŵa mlimo wa ŵanthu wakukhazikika kwa nyengo yose iyi. Mitundu yinyake ya kugonana ni kugonana kwa ku msundo (kunjizga nkhule mu msundo), kugonana kwa mulomo (kunjizga nkhule mu mulomo panji kunyanga na kunjizga lulimi mu choli), kugonana kwa minwe (kunjizga minwe mu choli panji msundo) na kutungika mwakugwiliskira nchito dilido (chomene-mene dilido yakuŵikika pa lamba wakuvwalika mchiuno), na dilido yakunjenjemela. Milimo iyi yikukhwaskana na kugonana kwa thupi pakati pa ŵanthu ŵaŵiri panji ŵanandi ndipo kanandi ŵanthu ŵakucita nthena kuti ŵakondweske waka mwakuthupi panji kukondwa mu maghanaghano. Mlimo uwu wungawovwira kuti ŵanthu ŵaŵe ŵakukolerana.